Shas

Ing Shas (, metung a acronym para king Shomrei Sfarad, lit. Bante nang Sfarad (ning Torah)) metung yang ultra-orthodox a partidu pulitikal a relihyosu king Israel. Mitátag ya kanitang 1984 king lalam ning pamanibala nang Rabbi Ovadia Yosef, a sadyang Sephardic a pekapun a rabbi (Sephardi chief rabbi),  a menatiling ispiritual nang pekapun angga king kayang kamatayan anyang Octubre 2013. Keraklan, magsilbi yang pekakatawan no reng relihyosung Hudyung Sephardic ampong Mizrahi.

Anyang mumuna, malati yang grupung pulitikal a makabasi king lahi o kabilyan a etniku, ing Shas, a king salukuyan yang kapat a pekamaragul a partidu king Knesset o Parlamentu ning Israel, at, agpang king The Jewish Daily Forward, "the unchallenged kingmaker of Israeli politics". Manibat kanitang 1984, pane yang kayabe king manibalang koalisyon, ing Labor man o ing Likud ing makalukluk a partidu. King salukuyun, 2013, atilu king oposisyun deng kayanib ning Shas, kayabe ya ing Labor uling king e pamikasundu kareng aliwang partidung maka-wanan king  koalisyon nang Netanyahu tungkul king pamag-serbisyu da reng ultra-Orthodox king militar.

Dalerayan

Suglung palwal
Official website  
Shas Knesset website

 
Ovadia Yosef
Haredi Judaism in Israel
Orthodox Jewish political parties
Sephardi Jews topics
Political parties established in 1984
Mizrahi Jews topics
Religious Zionist political parties in Israel